মেয়েরা উপহার পেতে বেশ ভালোবাসেন। তার ওপর ভ্যালেন্টাইন গিফট বলে কথা। এ জন্যই প্রেমিকের চুলচেরা বিশ্লেষণ। কী করে উপহারটিকে একটু স্পেশাল করা যায়। সব মিলিয়ে যেন পারফেক্ট কমপ্লিমেন্ট মেলে। প্রেমিকাকে উপহার দেওয়ার আগেই তার পছন্দ-অপছন্দের বিষয়গুলো মাথায় রাখুন। তার পছন্দকে মাথায় রেখে উপহার কিনুন। যেন উপহারটি বিফলে না যায়। আবার নিজের পছন্দকেও ফেলে দেবেন না। প্রিয়জনকে নিজের পছন্দের সঙ্গেও পরিচয় করিয়ে দিন। উপহারের তালিকায় রাখতে পারেন সুন্দর পোশাক, মেকআপ কিট, পছন্দের লিপস্টিক, হাতঘড়ি, পার্স, সানগ্লাস, হেয়ার স্ট্রেইটনার, আংটি, লকেট কিংবা কানের দুল। এ জন্য আগে থেকেই ঢুঁ মারতে পারেন শপিং মলগুলোতে। সেখানেই মিলবে ‘ভ্যালেন্টাইন স্পেশাল কালেকশন’। আর এসব স্পেশাল কালেকশনে রাখতে পারেন হার্ট শেপ ঘড়ি, হার্ট শেপ লকেট, হার্ট ক্যান্ডেল, হার্ট শেপ ডল কিংবা লাকি ডাইস। দিতে পারেন পছন্দের পারফিউম, হাই হিল জুতা কিংবা দামি কোনো মোবাইল। একটু সাহস করে নিজের গলায় রেকর্ড করা গান দিতে পারলে তো ভ্যালেন্টাইন বাজিমাত। তবে সেকেলে ভাবনা তো একেবারেই ফেলনার নয়। ফুলের তোড়া আর চকলেট গিফট হ্যাম্পারও রাখতে পারেন। নানা ধরনের চকলেট থেকে পছন্দের চকলেটটি বেছে নিন ভালোবাসার মানুষটির জন্য।